বগুড়া সংবাদ ডট কম : জাতির জনক বঙ্গবন্ধু শেখ মুজিবুর রহমান-এর ৭ মার্চের ঐতিহাসিক ভাষণের প্রেক্ষাপট ও তাৎপর্য তুলে ধরে ‘প্রতিযোগিতামূলক আলোচনা’ শুরু হচ্ছে শনিবার সকাল ১১ টায়। বগুড়া পুলিশ লাইন্স স্কুল অ্যান্ড কলেজ অডিটোরিয়ামে শুরু হবে এ প্রতিযোগিতা। নতুন প্রজন্মের শিশু-কিশোরদের মধ্যে ৭ মার্চের ঐতিহাসিক প্রেক্ষাপট ও তাৎপর্য তুলে ধরার মাধ্যমে তাদের দেশপ্রেমে উদ্বুদ্ধ করার লক্ষ্যে বছরব্যাপী ‘প্রতিযোগিতামূলক আলোচনা’ শুরু করা হবে। সাহিত্য শিল্প সংস্কৃতি বিষয়ক দ্বিমাসিক শিশু-কিশোর পত্রিকা কুঁড়ি-এর উদ্যোগে আয়োজিত বছরব্যাপী এ কর্মসূচির উদ্বোধন করবেন অনুষ্ঠানের প্রধান অতিথি বগুড়া জেলা পরিষদের চেয়ারম্যান ডাঃ মকবুল হোসেন।